Гаворачы пра сучасную адукацыю ў асобах у дачыненні да дырэктара Віцебскага дзяржаўнага тэхнічнага каледжа Аляксандра Ласякіна, слова “Асоба” можна з поўным правам напісаць з вялікай літары — перабольшаннем гэта не будзе. Аляксандр Міхайлавіч — паспяховы кіраўнік, які за час работы паслядоўна вывеў на лідарскія пазіцыі ў краіне дзве ўстановы прафесійнай адукацыі, прадстаўнік ад Віцебшчыны ў Цэнтральнай камісіі Рэспублікі Беларусь па выбарах і правядзенні рэспубліканскіх рэферэндумаў, старшыня прэзідыума Савета кіраўнікоў устаноў сярэдняй спецыяльнай адукацыі вобласці і член Рэспубліканскага савета дырэктараў устаноў ПТА і ССА.